alexandrainst/scandi-wiki huggingface dataset:
Patricia Espinosa

Patricia Espinosa Cantellano (født 21. oktober 1958 i Mexico by) er en meksikansk diplomat, og fra 2016 generalsekretær for FNs klimakonvensjon. Hun har vært sitt lands utenriksminister, og tidligere ambassadør til Østerrike, Tyskland,  Slovenia og Slovakia.

Cantellano har en bachelorgrad i internasjonale relasjoner, og tok videreutdanning i internasjonal rett i Sveits.

Hun er gift og har to barn.

Diplomatisk karriere 
Espinosa ble ansatt i meksikansk utenrikstjeneste i 1981 og arbeidet i delegasjonen til FN i Genève. Fra 1992 til 1997 arbeidet hun i delegasjonen til FN i New York City og tjente som generaldirektør for det spanskamerikanske toppmøtet og det amerikanske toppmøtet. 

Hun ble forfremmet til ambassadør i 2000 og tjente ved Mexicos ambassade i Tyskland fra januar 2001 til juni 2002, da hun overtok posten som ambassadør i Østerrike, hvor hun også representerte ved en rekke internasjonale organisasjoner basert i Wien fra juni 2002 til november 2006.

28. november 2006 annonserte Calderon at hun skulle bli utenriksminister og begynne 1. desember. Hennes prioriteringer var særlig saker som gjaldt forholdet mellom USA og Mexico, særlig immigrasjon og sikkerhet, og å bygge opp igjen diplomatiske forbindelser til Cuba og Venezuela, som det hadde vært store problemer med under den forrige regjeringen.

Espinosa ledet klimakonferansen i Cancún i 2010, og ble i mai 2016 generalsekretær for klimakonvensjonen.

Referanser

Eksterne lenker 
 
 Mexicos sekretariat for utenrikssaker

Meksikanske politikere
Meksikanske diplomater
Utenriksministre
Personer fra Mexico by
Pottenstein

Pottenstein er en by i den tyske delstaten Bayern, i det sydlige Tyskland. Byen hadde i 2005 ca. 5500 innbyggere.

Geografi
Byen ligger i Landkreis Bayreuth i Oberfranken i hjertet av naturparken Fränkische Schweiz, ca. 23 km sydvest for byen Bayreuth og ca. 26 km øst for Forchheim. Byen ligger ved foten av en høy klippe hvor den 1000 år gamle borgen ligger.

Historie
Pottensteins historie kan spores tilbake til år 918, men den fikk bystatus først i 1323. Byen hørte inn under Bamberg i lang tid. Under en stor bybrann i 1736 ble 60 hus ødelagt og kirken ble også skadet. Pottenstein ble en del av Bayern i 1803. 

Under andre verdenskrig anla tyskerne en konsentrasjonsleir her som var underlagt Flossenbürg leir.

Severdigheter og museer
Teufelshöhle;
En av de største dryppsteinshuler i Tyskland. Lengden på hulen er ca. 1,5 km og en guidet tur tar 45 min. En stort åpent hulrom kalt Weiherbachdalen er 13 m bred, 11 m høy og 80 m dyp. Noen av formasjonene inne i hulen er antatt å være rundt 1 million år gamle, mens de yngre formasjonene er om lag 30 000 til 40 000 år gamle. Det er funnet mange dyreskjeletter deriblant av bjørner i hulene.
Fränkische Schweiz Museum;
Museet ligger i Tüchersfeld og inneholder bl. a. en omfangsrik samling bindingsverkshus, kalt Judenhof.
Burg Pottenstein;
Borgen ble grunnlagt på 1100 tallet og tjente som sikring av området mellom Obermain og Pegnitz. Den ligger ca. 60 m over byen og inneholder et museum som bl. a. viser tredveårskrigen. Borgen var også oppholdssted for den hellige Elisabeth av Thüringen i 1228.

Galleri

Referanser

Eksterne lenker 
 

Byer i Bayern
Dinkelsbühl

Dinkelsbühl er en by i den tyske delstaten Bayern. Byen har et areal på 7519 km², og har 11 546 innbyggere (2011). 
Byen er en av de best bevarte middelalderbyene i Tyskland. Det er kun tre byer som i dag fremdeles har en komplett mur rundt seg, de er foruten Dinkelsbühl Nördlingen og Rothenburg ob der Tauber. Murene rundt byen har fire porter med tårn, og disse er i hovedsak intakte. Bolighusene er for det meste bindingsverkshus.

Geografi 
Dinkelsbühl ligger i Landkreis Ansbach ved elva Wörnitz sydøst for naturparken Frankenhöhe.

Bydeler 
Dinkelsbühl har 67 bydeler:

Historie 
Byen nevnes første gang i 1188 som Burgus Tinkelspuhel i offisielle dokumenter. På 1300-tallet ble byen pantsatt gjentatte ganger, og innbyggerne måtte betale dyrt for å få tilbake sin frihet. Dinkelsbühl mottok viktige privilegier som motytelse. Byen fikk status som riksstad i 1351 og hadde denne status inntil byen ble annektert av Bayern i 1802.

Severdigheter og museer 
 Deutsches Haus:
Dette er nok det mest kjente huset i byen og ligger like ved St. Georgs-kirken. Huset ble bygget på slutten av 1400-tallet. Det ble oppført av grev Drechel-Deufstetten og huser i dag et hotell og en restaurant.

 Historisches Museum i Spitalhof:
Museet huser tre etasjer med utstillinger som viser byens historie og hvordan dagliglivet artet seg for innbyggerne.

 Museum 3. Dimension ved Nördlinger Tor:
Dette museet byr på hologrammer, optiske illusjoner, oppdagelsen av perspektiv, laserlys og tredimensjonale projeksjoner.

Galleri

Referanser

Eksterne lenker 
 

Byer i Bayern
Stater og territorier etablert i 1351
Stater og territorier opphørt i 1802
Håkan Norlén

Håkan Norlén (født 14. april 1917, død 21. november 2003) var en svensk musikkforfatter, komponist av viser og programredaktør i Sveriges Radio.

Eksterne lenker 
 

Svenske komponister
Personer fra Uppsala
Jason Donovan

Jason Sean Donovan (født 1. juni 1968)  er en sanger og skuespiller fra Australia. Han debuterte med albumet Ten Good Reasons i 1989, som ble det mestselgende albumet i Europa dette året. Han har hatt fire låter som har nådd førsteplassen på de britiske hitlistene. En av disse singlene var «Especially For You», som var en duett sammen med Kylie Minogue.

I Norge er han også kjent gjennom tv-serien Naboer som gikk på TV3 på slutten av åttitallet.

I de senere årene har han hatt flere hovedroller i ulike musikaler i London.

Referanser

Eksterne lenker 
 
 
 
 

Australske sangere
Australske skuespillere
Personer fra Melbourne
En håndfull tid

En håndfull tid er en norsk-svensk dramafilm fra 1989 regissert av Martin Asphaug. Hovedrollene spilles av Camilla Strøm Henriksen, Espen Skjønberg og Nicolay Lange-Nielsen.

Den engelske tittelen er A Handful of Time. I Sverige fikk den tittelen Tidlös kärlek.

Handling 
Den aldrende Martin blir påkalt av sitt hjertes utkårede, ungdomskjæresten Anna, hvoretter han stikker av fra aldershjemmet og setter ut på leting etter henne. Underveis får han sterke minner fra fortiden.

Om filmen 
Filmen vant i 1990 to Amanda-priser, en for beste norske film og en for beste kvinnelige hovedrolle (Camilla Strøm-Henriksen). Ved samme anledning ble filmen tildelt «den norske kritikerprisen» av Norsk Filmkritikerlag. Den vant dessuten samme år to priser ved Rouen Nordic Film Festival (A.C.O.R.-prisen og presseprisen).

Roller 
Camilla Strøm Henriksen: Anna
Espen Skjønberg: Gamle Martin
 Nicolay Lange-Nielsen:  Unge Martin 
 
 Per Jansen: Anker 
 Minken Fosheim: Else 
 Bjørn Sundquist: Daniel 
 Brit Elisabeth Haagensli: Kari 
 Hans Krøvel: Henrik 
 Nigel Hawthorne:  Ted Walker 
 Susannah York: Susanne Walker 
 Lotte Tarp: Ada 
 Arve Opsahl: Hannibal 
 Carl Bomann-Larsen:  Annas far 
 Jan Hårstad: Martins far 
 Henrik Scheele: Politimann

Eksterne lenker 
 

Filmer fra 1989
Norske filmer fra 1980-årene
Svenske dramafilmer
Norske dramafilmer
Amanda for beste norske film
Norskspråklige filmer
Edinson Cavani

Edinson Roberto Cavani Gómez (født 14. februar 1987) er en uruguayansk fotballspiller som spiller for den spanske klubben .

Cavani startet karrieren sin som sjuåring for Danubio FC i Uruguay, og fikk sitt gjennombrudd i den italienske Serie A-klubben US Città di Palermo. Han spilte i klubben i tre år før han i 2010 dro til Napoli. Han spilte for Napoli fram til 2013, da Paris Saint Germain betalte rundt 64,5 millioner euro for en overgang. 

Med PSG vant Cavani Ligue 1 hver sesong bortsett fra 16/17-sesongen. Han ble toppscorer i 16/17- og 17/18-sesongene. I juni 2020 gikk kontrakten hans ut, og han gikk til Manchester United på «deadline day».

Det engelske fotballforbundet kunngjorde 31. desember 2020 at Cavani var blitt tilkjent en straff på tre kampers utestengelse og en bot på £ for innholdet i en hilsen han skrev på spansk til en venn på Instagram som takk for en gratulasjon. Til tross for at hans utspill «Gracias negrito» er en alminnelig og vennligsinnet uttrykksmåte blant spansk- og portugisiskspråklige, ble det bedømt av det engelske fotballforbundet å være krenkende, fornærmende, upassende, å bringe sporten i vanry og rasistisk.

I 2012 ble Cavani oppført på tiendeplass i The Guardians liste over de 100 beste fotballspillerne i verden.

Landslaget 
Han ble tatt ut i s tropp til VM i fotball 2018 i Russland.

Han ble tatt ut i s tropp til VM i fotball 2022 i Qatar.

Referanser

Kilder 
 «Cavani? He sure can!», artikkel i Calcio Italia mai 2007

Eksterne lenker 
 
 
  Spillerstatistikk fra La Gazzetta dello Sport

Uruguayanske fotballspillere
Spillere i Fotball-VM 2010
Spillere i Fotball-VM 2014
Spillere i Fotball-VM 2018
Spillere i Fotball-VM 2022
Spillere i Copa América 2011
Spillere i Copa América 2015
Spillere i Copa América 2019
Spillere i Copa América 2021
Spillere i FIFA Confederations Cup 2013
Deltakere for Uruguay under Sommer-OL 2012
Fotballspillere under Sommer-OL 2012
Fotballspillere for Danubio FC
Fotballspillere for US Palermo
Fotballspillere for SSC Napoli
Fotballspillere for Paris Saint-Germain FC
Fotballspillere for Manchester United FC 
Fotballspillere for Valencia CF
Personer fra Salto
Uruguayanere av italiensk opphav
Arbejderpartiet Kommunisterne

Arbejderpartiet Kommunisterne (APK) er et dansk kommunistisk parti. Partiet, som ble grunnlagt i 2000, hadde bakgrunn i Foreningen Oktober som i sin tur ble opprettet etter at DKP/MLs mangeårige formann Klaus Riis, hans kone Dorthe Grenaa og krigsveteranen Frede Klitgård ble ekskludert fra partiet for fraksjonsvirksomhet i 1997. Med seg fikk de partiavdelingen i Odense samt deler av partiets apparat i København.

Politisk er partiet en videreføring av den politikken DKP/ML sto for på 1980-tallet. Sentralt i det ideologiske fundamentet står støtten til Josef Stalin og Enver Hoxha, og partiet bruker mye tid på å kritisere den politiske nyorienteringen DKP/ML foretok etter Ramiz Alias fall i Albania i 1992. Blant partiets viktigste kampsaker er kampen mot EU og kampen mot rasisme og nazisme. Partiet gir ut 14-dagersbladet Kommunistisk Politik og tidsskriftet Orientering, som kommer med mer ujevne mellomrom. Det har også en hyppig oppdatert nettavis, samt bokhandler i Odende, København og Århus. Partiets ungdomsorganisasjon er Danmarks Kommunistiske Ungdomsforbund som er ledet av Cathrine Pedersen. Partiet er også aktivt i Den Internasjonale Konferansen av Marxist-Leninistiske Partier og Organisasjoner. APK har også stilt til valg flere ganger, dog med svært begrenset suksess.

Partiformann er Dorthe Grenaa.

Eksterne lenker
 APKs hjemmeside
 DKUs hjemmeside
 Kommunistisk Politik Netavisen

Kommunistpartier i Danmark
Politiske partier etablert i 2000
2000 i Danmark
Kommunistisk Parti

Kommunistisk Parti er et dansk kommunistisk parti som ble grunnlagt i 2006 etter at Danmarks Kommunistiske Parti/Marxister-Leninister og Kommunistisk Samling, en gruppe som var brutt ut av Kommunistisk Parti i Danmark for å starte et nytt parti, slo seg sammen.

Partiets politisk grunnlag samsvarer i stor grad med det politiske grunnlaget DKP/ML har utviklet siden 1992, med vekt på å bryte med ettpartimodellen og å skape en deltakende sosialismemodell. Kritikere på venstresida, fremfor alt Arbejderpartiet Kommunisterne, anklager imidlertid partiet for å ha overtatt de reformistiske standpunktene Danmarks Kommunistiske Parti sto for på 1970-tallet.

Partiet hadde ved stiftelsen 13 lokallag og står som utgiver av Dagbladet Arbejderen. Partiet driver bokhandler/kafeer i København, Århus og Ålborg. Det stiller ikke opp til valg, men oppfordrer medlemmer og sympatisører til å stemme Enhedslisten.

Partiformann er Jørgen Petersen.

Eksterne lenker
 

Kommunistpartier i Danmark
Politiske partier etablert i 2006
2006 i Danmark
Kommunistisk Parti i Danmark

Kommunistisk Parti i Danmark (KPiD) er et dansk kommunistisk parti. Partiet ble grunnlagt i 1993, med bakgrunn i organisasjonen Kommunistisk Forum, som hadde brutt med Danmarks Kommunistiske Parti (DKP) i protest mot partiets selvkritikk i kjølvannet av omveltningene i Øst-Europa i 1989  og opprettelsen av Enhedslisten, der DKP var en av grunnleggerne.

Politisk fører partiet videre de politiske linjene som dominerte den Moskva-orienterte delen av den kommunistiske verdensbevegelsen før Mikhail Gorbatsjov, og omtales derfor ofte som bresjnevistisk. Fra midten av 1990-tallet deltok partiet i samlingsforhandlinger med DKP, Fælles Kurs og Danmarks Kommunistiske Parti/Marxister-Leninister (DKP/ML). I 2005, da kun DKP/ML var igjen av forhandlingspartnerne, valgte partiet imidlertid å legge dette på is. I kjølvannet av dette brøt en gruppe ut og startet Kommunistisk Samling, som i 2006 gikk inn i det nystiftede Kommunistisk Parti.

Partiet legger mye arbeid inn i kampen mot EU, og har også en viss innflytelse i venstreopposisjonen i fagbevegelsen. De er også blant drivkreftene i solidaritetsarbeidet med land som Nord-Korea og Cuba. Partiet stiller til valg, men har hatt svært begrenset suksess med dette. Det gir også ut avisa Kommunist med 14 dagers mellomrom og driver bokkafeen Ny Tid i København.

Partiformann er Betty Frydensbjerg Carlsson

Eksterne lenker
 

Kommunistpartier i Danmark
Politiske partier etablert i 1993
1993 i Danmark
Oksen Anton

Oksen Anton (engelsk: Ox Tales) er en nederlandsk-japansk animert TV-serie for barn produsert av Telecable Benelux B.V., Tele-Image Japan Inc. og Meander Studio. Serien handler om livet til Oksen Anton og gården han driver, som er befolket av alle slags dyr. Antons beste venn er Skilpadden Putte. Hun har det med å miste skallet sitt.

Det var en Nederlandsk/Japansk co-produksjon basert på den nederlandske tegneserien Ox Tales laget av Wil Raymakers og Thijs Wilms. Serien gikk på japanske TV Tokyo fra 7. april 1987 til 29. mars 1988 og på nederlandske VARA fra 1988 til 1991. Serien består av 102 stk. 12 minutters episoder, men vanligvis blir 2 stk. episoder sendt sammen som et 24 minutters program.

Referanser

Eksterne lenker 

Nederlandske TV-serier
Animeserier
Animerte komiserier
Animerte barneserier
Japanske TV-serier fra 1980-årene
TV-produksjoner på TV Tokyo
TV-produksjoner på VARA
TV-serier fra 1980-årene
Barneserier
Japanske animerte barneserier
Henry Parker Willis

Henry Parker Willis (født 14. august 1874, død 17. juli 1937) var en amerikansk professor og samfunnsøkonom.

Willis tok doktorgraden ved University of Chicago i 1897. Han underviste senere ved Washington and Lee University, før han ble professor i finans ved George Washington University.

Willis fungerte som rådgiver for flere komiteer i Representantenes hus. Han jobbet også for president Woodrow Wilson med lovforslaget som endte med opprettelsen av Federal Reserve System.

Referanser 

Økonomer fra USA
Personer fra Norfolk County i Massachusetts
Buttsnutefrosk

Buttsnutefrosk eller vanlig frosk (Rana temporaria) er den vanligste froskearten i Norge. Den kan bli litt større enn spissnutet frosk, ca. 7–10 cm lang, og har en butt snute. Fargene varierer en del med temperaturen, men undersiden er lys (gjerne rødlig hos hannen) og oversiden brun, rødbrun eller gråbrun med mørke tegninger, særlig på bakbeina. I paringstiden om våren får hannen en blålig farge, mens hunnene gjerne blir ensfarget mørk brun. Vanlig frosk og spissnutet frosk er såpass like at de fleste vil ha vanskelig for å se forskjell på dem. Det sikreste skilletegnet er hannenes sang om våren.

Buttsnutefrosk finnes over hele landet opp til 1000 meter over havet. Arten er den amfibiearten som finnes lengst nord i Eurasia og er en robust art med små krav til leveområdene. Her i nord foretrekker arten å gyte i dammer med en relativt grunn, soleksponert «strand», men den gyter også i tjern, myrer og gårdsdammer. Vanlig frosk finnes sjelden i dammer med fisk, og egg og rumpetroll tåler ikke like surt vann som spissnutet frosk. Vanlig frosk gyter derfor fortrinnsvis i midlertidige vannsamlinger, derav artsnavnet temporaria (midlertidig).

I mars–mai (avhengig av klima) samles begge kjønn til gyting i gytedammen så snart isen går. Hannen lokker med en vedvarende knurrende «rrrrrrrr». Hunnen legger de 400–2000 eggene i faste geléklumper. Eggklasene vil oftest synke til bunnen, men flyter gjerne opp i senere faser av utviklingen. Larvene (rumpetrollene) går på land i juli–august og blir kjønnsmodne etter 2 til 3 år. Arten overvintrer som oftest på bunnen av en dam eller bekk, der den puster med huden for å få oksygen.

Buttsnutefrosk er fredet (sammen med alle norske amfibier og reptiler), men er et relativt vanlig dyr og står ikke oppført på Norsk rødliste for arter.

Referanser

Eksterne lenker 
 

Springpadder
Amfibier formelt beskrevet i 1758
Dyr formelt beskrevet av Carl von Linné
Modellorganismer
Kartvelske språk

Kartvelske eller sørkaukasiske språk er en språkfamilie som ifølge Ethnologue inneholder fem levende språk, og ett utdødd språk ifølge Linguist List. Alle språkene i familien snakkes i Georgia, mens noen av dem har brukere også i andre land. Språktreet for familien ser slik ut:

Kartvelske språk
Georgiske språk
Georgisk
Gammelgeorgisk
Zanisk
Lasisk
Mingrelsk
Svanisk

Georgisk og jødegeorgisk er de eneste språkene i familien som har en skrifttradisjon. Georgisk har blitt skrevet med det georgiske alfabetet siden 3. århundre f.Kr., mens jødegeorgisk blir skrevet med det hebraiske alfabetet. Disse er også de enste innbyrdes forståelige språkene i familien. Georgisk er det mest talte språket i familien, med over 4 000 000 brukere. Det er også det eneste språket med offisiell status.

Mange språkforskere har forsøkt å forbinde de kartvelske språkene med andre språkfamilier, men har ikke klart det. Familier som man har prøvd å forbinde med de nordvestkaukasiske språkene og de nordøstkaukasiske språkene, samt baskisk, men ingen har hittil kunnet bevise det.
ISD Records

ISD Records er et plateselskap som gir ut nynazistisk musikk. ISD står for Ian Stuart Donaldson, som var frontmann i Oi!-bandet Skrewdriver.

Eksterne lenker 
 ISD Records

Plateselskaper
Kaliumklorid

Kaliumklorid (KCl) er et metallhalidsalt som består av kalium og klor. I ren form er det luktfritt. Det danner hvite eller fargeløse glassaktige krystaller, med en krystallstruktur som kløver lett i tre retninger. Kaliumkloridkrystaller er flatesentrert kubiske. Kaliumklorid kalles også "Muriate of Potash". Potash varierer i farge fra rosa eller rød til hvit avhengig av gruve og utvinningsprosess. White potash, også kalt soluble potash, er vanligvis høyere i analyse og brukes mest til å lage flytende starter-gjødsel. KCl brukes i medisin, vitenskapelig anvendelse, matpreservering (E508) og i judisiell eksekusjon ved giftdrap. Det forekommer naturlig som mineralet sylvitt og i kombinasjon med natriumklorid som sylvinitt.

Kjemiske egenskaper
Kaliumklorid kan reagere som kilde for klorid ion. Som med alle andre løselige kloridioner, vil det felle ut uløselige klorid salter når det tilsettes en løsning av et passende metall ion:

KCl(aq) + AgNO3(aq)  →  AgCl(s) + KNO3(aq)

Salter
Kaliumforbindelser
Klorider
ATC A12B
ATC B05X
Felice Gimondi

Felice Gimondi (født 29. september 1942 i Sedrina utenfor Bergamo, død 16. august 2019) var en italiensk profesjonell syklist.

I 1968 vant han Vuelta a España, bare tre år etter at han ble profesjonell, og ble den andre syklisten (av fire) til å vinne alle tre Grand Tours i sykling: Tour de France (1965, hans første år som profesjonell), Giro d'Italia (1967, 1969 og 1976), og Vuelta a España (1968). 

Etter å ha vunnet amatørversjonen av Tour de France, (Tour de l'Avenir), ble han i 1965 profesjonell i laget Salvarani. En av lagets syklister trakk seg fra Tour de France-laget, og Gimondi fikk plass i siste minutt. Han endte opp med å vinne hele rittet, og ble italiensk nasjonalhelt.

I 1966 vant han to av Monumentene: Paris-Roubaix og Giro di Lombardia.  Gimondi vant også verdensmesterskapet i 1973, etter å ha tatt sølv i 1971 og bronse i 1970.

I Giro d'Italia har Gimondi rekorden for flest pallplasseringer: ni totalt; tre seirer, to andreplasser og fire tredjeplasser.  

Et større sykkelarrangement som årlig holdes rundt Bergamo har fått hans navn – Gran Fondo Felice Gimondi.

Han døde av  hjerteinfarkt mens han svømte i havet utenfor Giardini Naxos i Sicilia.

Referanser

Eksterne lenker 
 
 Fullstendig resultatoversikt 
 A talk with Felice Gimondi, "Il Campionissimo"

Italienske syklister
Giro d'Italia-vinnere
Tour de France-vinnere
Vuelta a España-vinnere
Verdensmestre i landeveisritt
Syklister under Sommer-OL 1964
Deltakere for Italia under Sommer-OL 1964
Personer fra provinsen Bergamo
Etappevinnere i Tour de France
Etappevinnere i Giro d'Italia
Greg Norton

Greg Norton (født 13. mars 1959 i Rock Island, Illinois) er en amerikansk bassist best kjent som medlem i bandet Hüsker Dü. Han er lett gjenkjennelig på grunn av den karakteristiske snurrebarten. På 1980-tallet ble det kjent at et av medlemmene i Hüsker Dü var homofil, og mange av bandets fans trodde at det var Norton. Faktisk så var Norton det eneste medlemmet i Hüsker Dü som ikke var homofil.

Han skrev seks låter i Hüsker Dü, «MTC», «Don't Have a Life» og «Let's Go Die» fra livealbumet Land Speed Record samt «From the Gut» og «Blah Blah Blah» fra Everything Falls Apart. I tillegg skrev han «Everytime» fra The Living End.

Norton har siden Hüsker Dü vært i kokkebransjen på heltid. I 2001 giftet han seg med samboeren Sarah, og i 2003 åpnet de en prisvinnende restaurant i Bay City, Wisconsin.

Eksterne lenker 
 Hjemmesiden til Nortons Restaurant
 MySpace-side
 Radio intervju med Norton fra 6. mars 2007 med Chris Comer og Rob Ervin

Bassister fra USA
Personer fra Rock Island County i Illinois
Hüsker Dü
Fødsler i 1959
Berild kraftverk

Berild Kraftverk er et vannkraftverk i Rauma kommune i Møre og Romsdal. 

Kraftverket utnytter et fall på 276 meter fra inntaksmagasin i Berildvatn til kraftstasjonen som ligger ved Berill. Det overføres også vann fra Heimste Storstaugrova.

Midlere årsproduksjon er på 51 GWh og installert effekt er 15,9 MW. 

Kraftverket startet produksjonen i 1999, med en francisturbin på 11,3 MW. I 2013 ble det utvidet med en peltonturbin. Den står i det røde murbygget til høyre på bildet.

Eier er Rauma Energi.

Referanser

Kilder
 
 NVE vannkraftdatabase
 Rauma energi (nettside ikke oppdatert med nybygg)

Vannkraftverk i Møre og Romsdal
Kraftverk i Rauma
Rauma Energi
Kraftverk etablert i 1999
Kraftverk etablert i 2013
Absolute Music 28

Absolute Music 28 er det 28. samlealbumet i den norske Absolute Music-serien og ble utgitt i 1999.

Sporliste
 Lou Bega – «Mambo No. 5 (A little Bit of…)»
 Slinky – «The Revenge (Theme from Karius og Baktus)»
 Multicyde feat. Anéa – «Not for the Dough»
 Eiffel 65 – «Blue (Da Ba Dee)»
 Wamdue Project – «King of My Castle»
 Baz Luhrmann – «Everybody's Free (To Wear Sunscreen)»
 Britney Spears – «Sometimes»
 Backstreet Boys – «I Want It That Way»
 Pet Shop Boys – «I Don't Know What You Want But I Can't Give It Anymore»
 Ann Lee – «2 Times»
 Shanks & Bigfoot – «Sweet Like Chocolate»
 The Chemical Brothers – «Hey Boy Hey Girl»
 Tommy Tee feat. Diaz & Petter – «Crossing Borders»
 DJ Sakin & Friends – «Nomansland (David's Song)»
 Savoy – «Star (I'm Not Stupid Baby)»
 Morten Abel – «True Love»
 Jungle Brothers – «V.I.P.»
 Another Level – «From the Heart»

Eksterne lenker 
 Absolute Music 28 album cover

Musikkalbum fra 1999
Absolute Music-album

sv:Absolute Music 28